**ОПШТИНСКО ВЕЋЕ ОПШТИНЕ ГАЏИН ХАН**, на основу члана 46. Закона о локалној самоуправи ( „Службени гласник РС“ бр.129/2007), члана 57 Статута општине Гаџин Хан („ Службени лист града Ниша“ бр.63/2008, 55/2011, 46/2012,36/2013) члана 3 Одлуке о Општинском већу општине Гаџин Хан („Службени лист града Ниша“ бр.83/2008) на својој 117. (стоседамнаестој) седници одржаној дана 17. новембра 2015. године, доноси

**О Д Л У К У**

**о избору пружаоца услуге из области социјалне заштите**

**у оквиру Пројекта „Помоћ у кући“ намењене старим лицима**

**на територији општине Гаџин Хан**

1-**БИРА СЕ** Друштво „Ром- Станиша Денић“ Милоша обилића, бб Гаџин Хан, за пружаоца услуге из области социјалне заштите кроз реализацију Пројекта „Помоћ у кући“, намењене старим лицима на територији општине Гаџин Хан.

2-**БИРА СЕ** Пројекат „Ром - Станиша Денић“ Милоша обилића, бб Гаџин Хан, под називом „Помоћ у кући“ намењен старим лицима на територији општине гаџин Хан.

3. Друштво „Ром- Станиша Денић“ као пружалац предметне услуге је партнер општини Гаџин Хан и учествоваће у креирању и имплементацији активности изабраног Пројекта.

4-Овлашћује се председник општине, Саша Ђорђевић, да у име и за рачун општине са Друштвом „Ром- Станиша Денић“ Милоша обилића, бб Гаџин Хан, потпише Споразум о међусобном партнерству а ради учешћа на конкурс Министарства за рад, запошљавање, борачка и социјална питања.

**О б р а з л о ж е њ е**

Општинско веће општине Гаџин Хан на седници одржаној дана 09.11.2015. године донело је закључак бр.55-549/15-III, о учешћу општине Гаџин Хан на конкурсу Министарства за рад, запошљавање, борачка, и социјална питања за доделу средстава намењених подстицању и развоју услуга социјалне заштите, побољшању њиховог квалитета и побољшању материјалног статуса најугроженијих категорија становништва.

На основу напред наведеног закључка Општинско веће општине Гаџин Хан упутило је-објавило на сајту општине Гаџин Хан јавни позив за подношење понуда за пружање услуге у области соцвијалне заштите на територији општине, односно за избор пружаоца услуге и Пројекта намењеног старим лицима. Јавним позивом као крајњи рок за подношење понуда одређен је 13.11.2014. године до 15,оо часова без обзира на начин достављања понуда.

Општинско веће општине Гаџин Хан решењем број 55-549/14-III-1 од 09.11.2015. године образовало је комисију за оцену понуда.

Комисија је по истеку рока за достављање понуда, дана 17.11.2015. године, отворила приспеле понуде, извршила преглед и оцену исте и сачинила Извештај о оцени понуде са предлогом за избор пружаоца услуге који је достављен Општинском већу.

До истека рока за поношење понуда на адресу наручиоца приспела је 1 ( једна) благовремена понуда доле наведеног понуђача:

|  |  |  |  |
| --- | --- | --- | --- |
| Пријемни број | П о н у ђ а ч | Датум пријема | Време пријема |
| 236/15-III | Друштво „Ром-Станиша Денић“ | 2015. године | 14,00 |

Неблаговремених понуда није било.

Након спроведеног отварања понуда Комисија за оцену понуда је извршила оцену примљене понуде на основу критеријума утврђених Јавним позивом и констатовала је следеће:

-предмет јавног позива је избор пружаоца услуге као и Пројекта из области социјалне заштите намењеног старим лицима на територији општине Гаџин Хан, којим ће општина Гаџин Хан конкурисати на објављен Конкурс Министарства за рад, запошљавање, борачка, и социјална питања за доделу средстава за реализацију пројекта.

Једини понуђач Друштво „Ром- Станиша Денић“ Милоша обилића, бб Гаџин Хан доставио је понуду, предлог Пројекта под називом „ Помоћ кући“ и сву пратећу документацију, која је тражена јавним позивом и којом доказује да испуњава све услове и критеријуме за пружаоца услуге, као и да предложени Пројекат испуњава критеријуме за садржај пројекта за које јединица локалне самоуправе може поднети пријаву по Конкурсу министарества.

Комисија за оцену понуда је извршила оцену напред наведене понуде на основу критеријума:

-расположиви капацитети за управљање Пројектом ( материјални и кадровски),

-искуство у раду са старим лицима и у реализацији пројекта намењених овој категорији становништва,

- одрживост пројектних активности,

-усклађеност са циљевима пројекта и партнерством,

-партнерство

На основу Извештаја и Предлога комисије за оцену понуда Општинско веће општине Гаџин Хан донело је одлуку као у диспозитиву.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-55-564/15-III

У Гаџином Хану, дана 17. новембра 2015. године ПРЕДСЕДНИК

Саша Ђорђевић